GEN-E’ล้มขายหุ้นเจาะจงจ้องคุยรายใหม่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

‘
โพสต์ทูเดย์ — 2 บจ. “GEN-E” ยกเลิกขายหุ้นให้นักลงทุนเฉพาะกลุ่ม 
นางวิสัจจา คชเสนา ผู้อำนวยการฝ่ายบัญชีและการเงิน บริษัท เจนเนอรัล เอนจิเนียริ่ง (GEN) เปิดเผยว่า ผู้ถือหุ้นมีมติไม่อนุมัติการจัดสรรหุ้นเพิ่มทุนที่เหลือจากเสนอขายผู้ถือหุ้นเดิมให้บริษัท แคปปิทอล เอ็นจิเนียริ่ง เน็ตเวิร์ค (CEN) และกลุ่มบุคคลเฉพาะเจาะจง (พีพี) ราคา 0.06 บาท ซึ่งการขายหุ้นออกใหม่ให้พีพีในราคาต่ำ ต้องได้รับอนุมัติจากผู้ถือหุ้นไม่น้อยกว่า 3 ใน 4 ของจำนวนเสียงทั้งหมดของผู้ที่มาประชุมและมีสิทธิออกเสียง รวมทั้งมีผู้ถือหุ้นรวมกัน 10% คัดค้านการขายหุ้นครั้งนี้ 
สำหรับการเพิ่มทุนเสนอขายผู้ถือหุ้นเดิมมีมติเอกฉันท์ให้ออกหุ้นใหม่ 3,477 ล้านหุ้น เสนอขาย 1 หุ้นเดิมต่อ 3 หุ้นใหม่ ราคาหุ้นละ 0.06 บาท จากราคาพาร์ 1 บาท 
นายวุฒิชัย ลีนะบรรจง ประธานกรรมการ CEN กล่าวว่า การร่วมทุนกับ GEN เป็นแค่ขั้นตอนแรกของการขายลวดได้มากขึ้น 1% แต่ระยะยาวไม่ใช่ประเด็น ขณะนี้มีโรงหล่อขนาดใหญ่อยู่นอกตลาดหลายรายสนใจร่วมทุน แต่เราก็ไม่ปิดโอกาสที่จะคุยกับ GEN 
ด้านนายไซม่อน มอร์ริส เกโรวิช กรรมการผู้จัดการ บริษัท เอฟโวลูชั่น แคปปิตอล (E) รายงานว่า ได้ยกเลิกการจัดสรรหุ้นเพิ่มทุนจำนวน 65.88 ล้านหุ้น พาร์ 1 บาท ซึ่งจัดสรรให้นักลงทุน 25 ราย จากการสรรหาโดยบริษัทหลักทรัพย์ คันทรี่ กรุ๊ป (CGS) เนื่องจากไม่ชำระเงินตามที่กำหนดไว้ ซึ่งบริษัทยังต้องการจัดสรรหุ้นส่วนนี้ให้นักลงทุนใหม่ต่อไป
 
นายบี เตชะอุบล ประธานเจ้าหน้าที่บริหาร CGS กล่าวว่า ลูกค้ายกเลิกซื้อหุ้น E เนื่องจากขาดความเชื่อมั่น หลังจากที่ ม.ร.ว.จัตุมงคล โสณกุล ประธานกรรมการ ลาออกจากตำแหน่ง และไม่แจ้งให้ทราบก่อนล่วงหน้า 
สำหรับ E เสนอขายหุ้นจำนวน 65.88 ล้านหุ้น หุ้นละ 1 บาท ชำระเงินวันที่ 1020 ส.ค.ที่ผ่านมา และบริษัท E แจ้งว่า ม.ร.ว.จัตุมงคล ลาออกวันที่ 20 ส.ค.ที่ผ่านมา